A brassói aprópecsenye egy nagyszerű étel, mert két olyan dolog kombinációja, amit külön-külön is nagyon szeretek. Az egyik a pörkölt, a másik a sült krumpli. Szuper, hogy mind a hús, mind a burgonya, a felhasznált fűszerek és a házi készítésű paradicsom szósz is gluténmentes. Hurrá!

Hozzávalók

egy maréknyi kis kockára vágott zsírszalonna

50 dkg sertés comb

1 db közepes méretű hagyma

2-3 dl paradicsom szósz (nem ketchup)

pirospaprika, só, bors

ízlés szerint kakukkfű és fokhagyma

50 dkg krumpli

2 dl olaj

Elkészítés

Lassú tűzön az apró kockára vágott szalonnából kisütöm a zsírját, majd hozzáadom az apróra vágott hagymát. Miután a hagyma aranybarnára sült bele teszem a pirospaprikát és a húst. Gyakorlatilag egy pörkölt alapot készítek annyi különbséggel, hogy miután megpuhult a hús felöntöm paradicsomszósszal. Ezzel egy időben szoktam bele tenni egy gerezd fokhagymát apróra vágva és egy kávéskanálnyi kakukkfüvet. Ettől karakteres íze lesz ami nekem ízlik. A krumplit megpucolom és kockára vágom, majd kisütöm az olajban. Miután elkészült a krumpli összekeverem a szósszal. Ízlés kérdése, hogy összekeverjük-e vagy sem. Ha esetleg vendégeket várunk érdemes lehet külön tálalni, mert ha van olyan vendégünk, aki külön szeretné a szószt akkor azt így megteheti. Ha egyszer már összekevertük, utána már nem tudjuk szétválasztani.

Kulcsfontosságú ennél az ételnél a jó pörkölt alap elkészítse. Ide kattintva olvashatsz a gluténmentes pörkölt készítésről bővebben. Még videót is találsz.